Enrique Gil

Enrique Mari Bacay Gil V (lahir 30 Mac 1992) merupakan seorang pelakon dan penari Filipina. Beliau muncul dalam pelbagai siri televisyen dan filem seperti Mula Sa Puso, Budoy, Muling Buksan Ang Puso dan She's the One, tetapi beliau lebih dikenali menerusi watak Alexander "Xander" Grande III dalam siri televisyen Forevermore pada 2014–15, bersama Liza Soberano. Sejak itu, beliau telah membintangi filem Just The Way You Are, Everyday I Love You, Dukot, dan siri televisyen drama Dolce Amore. Pada tahun 2017, beliau melakonkan watak utama dalam filem komedi romantik My Ex and Whys.

Kehidupan awal
Gil dilahirkan pada 30 Mac 1992 di Bandar Raya Cebu. Beliau merupakan anak kedua kepada pasangan Enrique Amadeo Gil III dan Barbara Anne Bacay. Bapanya berketurunan Sepanyol sementara ibunya berketurunan Filipina, Jerman, dan Sepanyol. Beliau mempunyai seorang abang sulung bernama Enrique Javier (Javy) dan seorang adik perempuan bongsu bernama Diandra Frances (Andie). Ibu bapanya pernah bekerja sebagai atendan pesawat di Philippine Airlines. Beliau menamatkan persekolahan rendahnya di Montessori De Manila, sebuah institut swasta di dalam BF Executive Village  (Venice Street) di Las Piñas, dan persekolahan menengah pada 2008 dari Sekolah Manresa di Parañaque. Beliau kemudian melanjutkan pelajaran ke Kolej San Beda Alabang untuk mendalami Teknologi Maklumat, tetapi beliau memutuskan untuk menamatkan pengajiannya kerana mahu menumpukan perhatian pada kerjaya lakonannya. Beliau kini mendaftarkan diri dalam program Pengurusan Perniagaan di bawah Program Pearson HND yang mengarah ke Ijazah Sarjana Muda di Universiti De Montfort (DMU) UK. DMU yang merupakan salah satu daripada 54 universiti pengajaran teratas di UK, adalah rakan kongsi Universiti Southville International School yang bersekutu dengan Universiti Asing (SISFU). Kerana jadualnya yang sibuk, SISFU membentuk sebuah program dimana pelajar dengan jadual yang tidak menentu dapat ditunaikan tanpa menjejaskan keperluan kelas mereka. Beliau merupakan sepupu Paul Salas dan juga mempunyai hubungan dengan Dingdong Dantes.

Kerjaya
Gil mula berlakon pada pertengahan 2008. Beliau berusia 16 tahun ketika itu, dan membawa beliau untuk mendaftarkan diri dalam pemodelan komersial dan bengkel teater yang dikendalikan oleh Trumpets. Beliau muncul dalam satu siri iklan TV, termasuk iklan Lewis dan Pearl, bersama dengan Coleen Garcia. Beliau kemudiannya dilancarkan sebagai sebahagian daripada Star Magic Circle Batch 16 dari ABS-CBN. Beliau mendarat peranan televisyen pertamanya dalam siri drama ksi Pieta di mana beliau melakonkan watak Harold  Sebelum Pieta, beliau membuat kemunculan khas dalam I Love Betty La Fea sebagai salah satu Ecomodel.

Pada 2009, semasa penggambaran Pieta, ibunya meyakinkannya untuk mengikuti ujibakat di sitkom George and Cecil. Sebaik sahaja ketua penulis dan pengarah Joey Reyes melihat Enrique, beliau segera mengambilnya berlakon. Kemudian, beliau berlakon dallam filem bebas Pitas sebagai abang kepada pelakon utama, Kristel Moreno.

Pada 2010, beliau berlakon bersama dalam filem peperangan Diego and His Brothers. Beliau menyertai ASAP XV sebagai salah satu "Gigger Boys" Star Magic pada April dan pada Mei, berlakon bersama dalam  teleserye Rosalka, di aman beliau melakonkan watak Andrew. Beliau pada asalnya untuk muncul dalam rancangan Kokey @ Ako, tetapi wataknya dihapuskan memihak kepada Jason Francisco. Pada bulan Oktober, beliau diberi peranan Joco, adik Paolo Barredo (Gerald Anderson), di dalam filem Till My Heartaches End. Beliau juga mendapat tugas pengacaraan pertamanya di rancangan aneka remaja ABS-CBN, Shoutout!

Pada 2011, Shoutout! telah dirombak dan dinamakan semula sebagai Shoutout!: Level Up, tetapi rancangan iti dibatalkan berikutan penarafan rendah. Beliau memegang watak Jim dalam episod 10 Your Song Presents: Kim. Beliau mendapat kejayaan apabila dipilh untuk menjayakan watak Michael Miranda — pada asalya dilakonkan oleh Diether Ocampo — bagi pembikinan semula 2011 Mula Sa Puso. Beliau melakonkan Troy Cabrera dalam Good Vibes. Gil mengakui, semasa sidang media Good Vibes beliau bersedia untuk muncul dalam pembikinan semula ABS-CBN María la del Barrio tetapi terpaksa meninggalkan peranannya kerana jadual bercanggah. Beliau menggantikan Albie Casiño di dalam filem terbitan Star Cinema Way Back Home — filem sulung Kathryn Bernardo dan Julia Montes. Beliau muncul sebagai BJ Maniego dalam Budoy. Beliau muncul dalam muzik video Zia Quizon bertajuk Ako Na Lang.

Pada 2012, beliau memegang watak sebagai Dasho Jao Rinpoche dalam Princess and I. Beliau juga membintangi filem The Reunion, sebuah filem komedi romantik remaja Filipina arahan Frasco Mortiz dan juga muncul dalam filem Amorosa, yang menjadi filem seram pertamanya. Kemudiannya pada tahun itu, beliau muncul dalam filem The Strangers, salah satu penyertaan rasmi untuk Festival Filem Metro Manila ke-38. Ini merupakan filem MMFF beliau yang pertama.

Pada 2013 Gil menyertai kempen PETA Free Mali (Bebaskan Mali) untuk memindahkannya ke zoo Manila kepada Santuari Gajah Boon Lott di Thailand. Mali ialah satu-satunya gajah tertangkap di Filpina dan telah berada dalam tangkapan sepanjang hayatnya, sendirian, di dalam pendekatan kecil dan memerlukan penjagaan rapi. Pada tahun yang sama, beliau muncul dalam muzik video Myrtle Sarrosa Mr. Kupido yang dikeluarkan pada Februari. Enrique juga menjayakan watak Senat Presiden Juan Ponce Enrile dalam siri drama antologi Maalaala Mo Kaya. Berikutan ini, beliau muncul dalam beberapa projek baru seperti siri Muling Buksan Ang Puso, bersama Julia Montes dan Enchong Dee.

Pada September 2013, ia telah diumumkan yang beliau bakal muncul dalam filem She's The One bersama Bea Alonzo dan Dingdong Dantes; ramai beranggapan ia menjadi filem kejayaannya sebagai pelakon. Beliau melancarkan album pertama bersama Star Records bertajuk King of the Gil. Kemudiannya pada tahun itu, Gil menggegarkan Smart-Araneta Coliseum untuk konsert tariannya bersama tetamu khas Angel Locsin, Vice Ganda, Kim Chiu, Kathryn Bernardo, Vhong Navarro, Jhong Hilario, Arron Villaflor, Rayver Cruz, Martin del Rosario, Arjo Atayde, Ejay Falcon, gloc-9, Young JV, G-force, The Streetboys dan pelakon bersamanya dari The Reunion, The Strangers dan Muling Buksan Ang Puso l Julia Montes. Sebelum membuktikan kehebatan tariannya dalam konsert King of the Gil, Gil memulakan kemunculan sulungnya dalam drama radio menerusi "Dear M.O.R. Special" di "My Only Radio (MOR) 101.9 For Life!" dan "TV MOR." Beliau memegang watak Carlo, seorang lelaki romantis yang tiada harapan yang memberikan segala-galanya kepada teman wanitanya yang bebas dan dominan Lois, yang akan dimainkan oleh DJ yang pertama kali mengarahkan radio FM dan Darling ng Masa Eva Ronda

Pada 2014, beliau menggantikan Kiko Estrada dalam siri fantasi Mirabella — projek sulung Julia Barretto. Pada 26 Februari, pengarang wattpad HaveYouSeenThisGirL mengakui melalui Twitter yang Gil yang sememangnya patut muncul dalam filem Diary ng Panget tetapi enggan memberitahunya mengapa ia ditolak. Pada 1 Mac, beliau melancarkan singlenya "Do The Moves" bersama Sarah Geronimo dan apl.de.ap. Muzik videonya yang berorientasikan keremajaan telah dikeluarkan pada 1 Mac. Pada 16 Mac Gil mengesahkan beliau menjadi sebahagian daripada barisan pelakon The Trial sebagai Martin, rakan karib Ronald (John Lloyd Cruz). Pada 18 Mei, Gil telah dianugerahkan Most Promising Male Star of the Year di Anugerab Box Office Entertainment ke-45 dari Yayasan Biasiswa Peringatan Guillermo Mendoza. Pada 25 Jun, Star Cinema memgumumkan yang Gil bersama Liza Soberano bakal menerajui adaptasi filem dari novel Kimberly Joy Villanueva The Bet. Pada 21 Ogos, Gil mengambil bahagian dalam album sulung ABS-CBN Philharmonic Orchestra "Decades of OPM" bersama dengan Abra mencipta versi mereka untuk lagu "Totoy Bibo." Berikutan ini, beliau telah dipilih bagi menjayakan watak utama dalam drama romantii 2014 Forevermore sebagai pewaris syarikat hotel Alexander "Xander" Grande III yang jatuh cinta dengan seorang gadis petani, Maria Agnes Calay, dilakonkan oleh Liza Soberano.

Pada 2015, ia telah diumumkan bahawa penggunaan tajuk asal novel, The Bet, untuk adaptasi filemnya, ia telah dinamakan semula sebagai Just The Way You Are. Sebabnya ialah kerana lagunya, "Just The Way You Are" oleh Bruno Mars, mengikuti cerita novel tersebut. Ia dikeluarkan pada 17 Jun 2015.

Pada Oktober 2015, selepas filem Just The Way You Are, Enrique Gil dan Liza Soberano berlakon dalam filem romantik, Everyday I Love You, kali ini bersama pelakon Gerald Anderson. Dalam filem ini, Gil memegang watak Ethan, yang jatuh cinta dengan gadis Bacolod Audrey (Soberano), yang mempunyai hubungan dengan Tristan (Anderson).

Pada Februari 2016, berikutan kejayaan Forevermore, Gil dan Soberano kembali ke waktu perdana untuk memberikan penonton rasa kemanisan cinta dalam drama romantik, Dolce Amore, di mana beliau memegang watak Simon Vicente "TenTen" Ibarra, seorang pemuda Manila yang miskin tetapi cerdik akan buat apa saja untuk keluarganya. Pada Julai 2016, Gil merupakan pelakon filem aksi Dukot, yang berdasarkan daripada insiden penculikan sebenar di negara lebih lapan tahun lalu. Ia diarahkan oleh Paul Soriano dan diterbitkan bersama oleh Star Cinema.

Pada 2017, Gil membintangi filem drama romantik My Ex and Whys bersama Liza Soberano, arahan Cathy Garcia Molina yang sebelum ini bekerja dengan mereka dalam siri televisyen komedi romantik Forevermore. Filem ini dikeluarkan pada Februari 2017, mengutip ₱31.5 juta pada hari pertamanya.

Kehidupan peribadi
Gil menjalin hubungan dengan pelakon Good Vibes Coleen Garcia dari 2010 hingga 2011. Pada Januari 2015, Gil mengakui bahawa dia mempunyai perasaan untuk wanita terkemukanya, pelakon muda Liza Soberano dan bersedia menunggu sehingga dia berusia 18 tahun dan dibenarkan untuk mempunyai teman lelaki. Kemudian, beliau mengesahkan bahawa mereka mempunyai hubungan eksklusif. Pada tahun 2016, pelakon itu mengaku dalam wawancara dalam rancangan Tonight with Boy Abunda bahawa mereka sudah melayan satu sama lain sebagai teman lelaki dan teman wanita. Bagaimanapun, Soberano menjelaskan bahawa mereka tidak lagi rasmi tetapi kedua-duanya berkata mereka akan sampai ke sana apabila masa yang tepat datang dan ibu bapa pelakon muda sudah membenarkan mereka.

Pada Oktober 2016, beliau mendaftar di Southville International School yang bergabung dengan Universiti Asing yang mengambil pentadbiran perniagaan, bersama dengan rakannya, Liza Soberano.

Filemografi

Televisyen

Filem

Diskografi

1 Lagu tema She's The One2 Bersama Sarah Geronimo dan Apl.de.ap. Single ini untuk penajaan. 3 Bersama Liza Soberano. Single ini untuk ID stesen musim panas ABS-CBN. 4 bersama Liza Soberano, Daniel Padilla, Kathryn Bernardo, James Reid, Nadine Lustre, Bamboo Mañalac, dan Elha Nympha

1 Bersama Daniel Padilla dan Khalil Ramos 2 Bersama Abra

Anugerah dan pencalonan

 1 Beliau memenangi anugerah ini bersama Jessy Mendiola 
 2 Beliau memenangi anugerah ini bersama Kim Chiu
 3 Beliau memenangi anugerah ini bersama Daniel Padilla, Derrick Monasterio, Edgar Allan Guzman, Jessy Mendiola, Julie Anne San Jose, Kristoffer Martin
 4 Beliau dicalonkan bersama Kathryn Bernardo 
 5 Beliau menduduki tempat pertama sebagai Lelaki Paling Seksi di Filipina
 6 Beliau memenangi anugerah ini bersama Julia Montes
 7 Beliau memenangi anugerah ini bersama Kim Chiu, Coco Martin, Kathryn Bernardo, Daniel Padilla, Jodi Sta. Maria, Richard Yap, Judy Ann Santos, Toni Gonzaga, Alex Gonzaga, Vhong Navarro, Anne Curtis, Atom Araullo, Boy Abunda, Ted Failon.

Rujukan

Pautan luar

Kelahiran 1992
Orang hidup
Pelakon lelaki Filipina
Pelakon televisyen Filipina
Pelakon filem Filipina
Penyanyi lelaki Filipina
Roman Katolik Filipina